
REPUBLICA MOLDOVA , RAIONUL DROCHIA , CONSILIUL SĂTESC OCHIUL ALB

s. Ochiul Alb, r-nul Drochia,tel:75-2-35,75-2-34,e-mail primariaochiulalb@gmail.com

                                             DECIZIE   nr.7/2    din 03 august 2026

Cu privire la amalgamarea voluntară a unităților 
administrativ-teritoriale s. Mihăileni  și s. Ochiul Alb 

     În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023,  având în vedere propunerea de amalgamare voluntară a Consiliului sătesc Mihăileni Decizia nr. 03/08 din 14.05.2026 ,, Cu privire la inițierea procesului de amalgamare voluntară", prin care s-a acceptat propunerea prin decizia Consulului sătesc Ochiul Alb nr.6/3 din 25.06.2026 „Cu privire la examinarea propunerii de inițiere a procesului de amalgamare voluntară înaintată de Consiliul s. Mihăileni r. Rîșcani” și s-a inițiat procesul de amalgamare voluntară a satului Mihăileni cu satul Ochiul Alb, ținând cont de procesele-verbale ale consultărilor publice desfășurate în unitățile administrativ-teritoriale participante, în cadrul cărora au fost prezentate și discutate aspectele privind oportunitatea amalgamării voluntare, organizarea viitoarei unități administrativ-teritoriale amalgamate, desemnarea centrului administrativ, continuitatea prestării serviciilor publice și măsurile necesare pentru asigurarea accesului cetățenilor la serviciile administrative. 
     Constatând că satul Mihăileni și satul Ochiul Alb sunt unități administrativ-teritoriale învecinate, aflate într-o relație firească de proximitate geografică, socială, economică și administrativă, iar procesul de amalgamare voluntară are drept scop consolidarea capacității administrative, îmbunătățirea calității serviciilor publice, dezvoltarea infrastructurii locale și utilizarea eficientă a resurselor publice. 
     În urma amalgamării voluntare a unităților administrativ-teritoriale, noua unitate administrativ-teritorială va avea o populație de 4701 locuitori, conform datelor Biroului Național de Statistică, depășind astfel pragul de 3000 de locuitori. Acest fapt va contribui la consolidarea capacității administrative și financiare a noii unități administrativ-teritoriale, precum și la îmbunătățirea calității serviciilor publice oferite cetățenilor.
     Luând în considerare faptul că satul Mihăileni dispune de aparat administrativ funcțional, de servicii publice locale dezvoltate, precum și de infrastructură instituțională, educațională, culturală, socială și administrativă care poate deservi în mod eficient necesitățile viitoarei unități administrativ-teritoriale amalgamate.
     În scopul dezvoltării echilibrate a satului Mihăileni și a satului comasat satul Ochiul Alb, cu respectarea identității locale, a denumirii, tradițiilor și specificului fiecărei comunități, precum și în vederea consolidării unei administrații publice locale moderne, eficiente și apropiate de cetățeni, având în vedere avizul comisiei consultative de specialitate, Consiliul local s. Ochiul Alb  D E C I D E :


     1.Se aprobă amalgamarea voluntară a unităților administrativ-teritoriale a satului Mihăileni       (r. Rîșcani) și satul Ochiul Alb (r. Drochia).

     2.Se pune în sarcina dlui Munteanu Vitalie, primar al s. Ochiul Alb, transmiterea deciziei de amalgamare voluntară și documentele aferente aprobate de consiliul local către primăria satului Mihăileni, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară.  

     3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la sediul central a Judecătoriei Drochia


          Președintele ședinței                                                                                

      Contrasemnat:

          Secretarul Consiliului sătesc                                                                   







































	[bookmark: _GoBack]Notă de  fundamentare la proiectul de act normativ



	1. Denumirea autorului și, după caz, a participanților la elaborarea proiectului 

	Proiectul de decizie este elaborat de Primăria satului Ochiul Alb, în colaborare cu Grupul de Lucru Comun constituit pentru organizarea și coordonarea procesului de amalgamare voluntară a unităților administrativ-teritoriale participante – satul Mihăileni (r. Rîșcani) și satul Ochiul Alb              (r. Drochia)

	2. Condițiile ce au impus elaborarea proiectului de act normativ și finalitățile urmărite 

	   Proiectul a fost elaborat în vederea realizării etapei de aprobare a amalgamării voluntare, prevăzută de Legea nr. 225/2023 privind amalgamarea voluntară a unităților administrativ teritoriale și de Metodologia aprobată prin Hotărârea Guvernului nr. 925/2023. 
   Necesitatea adoptării deciziei rezultă din:
• inițierea procesului de amalgamare voluntară prin deciziile consiliilor locale ale unităților administrativ-teritoriale participante; 
• desfășurarea consultărilor publice în fiecare unitate administrativ-teritorială; 
• activitatea Grupului de Lucru Comun și elaborarea documentelor aferente procesului de amalgamare; 
• necesitatea constituirii unei unități administrativ-teritoriale cu o capacitate administrativă și financiară consolidată. 
   Prin adoptarea proiectului se urmărește aprobarea amalgamării voluntare a satului Mihăileni (r. Rîșcani) și satului Ochiul Alb (r. Drochia), aprobarea Viziunii privind organizarea și dezvoltarea viitoarei unități administrativ-teritoriale amalgamate și împuternicirea primarului satului Mihăileni pentru transmiterea dosarului consolidat către Cancelaria de Stat.

	3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene 

	Proiectul de decizie nu are ca obiect armonizarea legislației naționale cu legislația Uniunii Europene, prin urmare analiza compatibilității nu este aplicabilă.

	4. Principalele prevederi ale proiectului și evidențierea elementelor noi 

	     Proiectul prevede: 
• aprobarea amalgamării voluntare a unităților administrativ-teritoriale: satul Mihăileni și satul Ochiul Alb; 
• recepționarea de către primarul satului Mihăileni a deciziei de aprobare adoptată de celelalte consiliu local; 
• transmiterea către Cancelaria de Stat a dosarului consolidat privind amalgamarea voluntară; 


	5. Fundamentarea economico-financiară 

	Adoptarea prezentei decizii nu generează cheltuieli suplimentare din bugetul local. Ulterior aprobării amalgamării și prezentării dosarului către Cancelaria de Stat, activitățile de pregătire și implementare a procesului vor putea beneficia de transferuri cu destinație specială și alte forme de sprijin financiar, în condițiile Legii nr. 225/2023 și ale Hotărârii Guvernului nr. 925/2023.

	6. Modul de încorporare a actului în cadrul normativ în vigoare 

	Proiectul este elaborat în conformitate cu: 
• Legea nr. 436-XVI din 28.12.2006 privind administrația publică locală; 
• Legea nr. 225/2023 privind amalgamarea voluntară a unităților administrativ-teritoriale; 
• Hotărârea Guvernului nr. 925/2023 pentru aprobarea Metodologiei de amalgamare voluntară a unităților administrativ-teritoriale; 
• Codul administrativ al Republicii Moldova nr. 116/2018. 
   Adoptarea proiectului nu necesită modificarea sau abrogarea altor acte normative locale, reprezentând o etapă procedurală în cadrul procesului de amalgamare voluntară.

	7. Avizarea și consultarea publică a proiectului 

	Proiectul a fost elaborat în urma consultărilor publice organizate în ambele unități administrativ teritoriale participante – satul Mihăileni  și satul Ochiul Alb – în conformitate cu Legea nr. 239/2008 privind transparența în procesul decizional și cu prevederile Legii nr. 225/2023.Totodată, proiectul a fost examinat în cadrul Grupului de Lucru Comun și urmează a fi avizat de comisiile consultative de specialitate ale Consiliului local Ochiul Alb.

	8. Constatările expertizei anticorupție 

	Proiectul nu conține norme care să genereze riscuri de corupție, conflicte de interese sau alte vulnerabilități de natură anticorupție. Pentru această categorie de acte, efectuarea expertizei anticorupție nu este obligatorie.

	9. Constatările expertizei de compatibilitate 

	Nu este aplicabilă, deoarece proiectul nu transpune și nu implementează acte juridice ale Uniunii Europene

	10. Constatările expertizei juridice 

	Proiectul este întocmit cu respectarea prevederilor Constituției Republicii Moldova, ale Codului administrativ al Republicii Moldova nr. 116/2018, ale Legii nr. 436-XVI din 28.12.2006 privind administrația publică locală, ale Legii nr. 225/2023 privind amalgamarea voluntară a unităților administrativ-teritoriale și ale Hotărârii Guvernului nr. 925/2023. Acesta se încadrează în competențele legale ale Consiliului local Ochiul Alb.

	11. Constatările altor expertize

	Proiectul nu necesită efectuarea altor expertize obligatorii, întrucât nu reglementează domenii pentru care legislația prevede expertize suplimentare.

